《七峰阁作呈广心从》
宋代·洪朋

七峰层叠割人境，宝阁排空春昼静。朱甍碧瓦势欲飞，琼树瑶林烂相映。

谪仙对此佳兴发，人物山川两清绝。维摩方丈夜阒寥，老人宴坐无言说。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。